РЕШЕНИЕ НА КОМИСИЯТА
от 17 декември 2008 година
за изменение на Решение 2006/636/ЕО относно фиксиране на разбивки по години и по държави-членки на сумата на помощта от Общността за развитие на селските райони в периода от 1 януари 2007 г. до 31 декември 2013 г.
(нотифицирано под номер C(2008) 8370)
(2009/14/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (1), и по-специално член 69, параграф 4 от него,
като има предвид, че:
(1)
Решение 2006/410/ЕО на Комисията от 24 май 2006 г. за определяне на сумите съгласно член 10, параграф 2, членове 143г и 143д от Регламент (ЕО) № 1782/2003 на Съвета, предоставяни на ЕЗФРСР, и на сумите, предоставяни за разходи на ЕФГЗ (2), с което се определя общият размер на трансферите от ЕФГЗ към ЕЗФРСР за бюджетните години от 2007 до 2013 в съответствие с посочените членове от Регламент (ЕО) № 1782/2003 на Съвета (3) и с член 4, параграф 1 от Регламент (ЕО) № 378/2007 на Съвета (4), които определят правилата за прилагане към доброволната модулация на преките плащания, предвидени в Регламент (ЕО) № 1782/2003, бе изменено с Решение 2008/955/ЕО на Комисията (5).
(2)
След приемане на Решение 2008/955/ЕО следва сумите, предоставени на ЕЗФРСР, да бъдат адаптирани и да бъдат добавени към разбивките по години на помощта от Общността за развитие на селските райони.
(3)
Решение 2006/636/ЕО на Комисията (6) следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/636/ЕО се заменя с текста от приложението към настоящото решение.
Член 2
Настоящото решение се прилага от началото на бюджетната 2009 година.
Член 3
Адресати на настоящото решение са държавите-членки.
Съставено в Брюксел на 17 декември 2008 година.